Uxguli

Uxguli () Georgiako hainbat herrixken arteko komunitate bat da Svanetiako lurralde historikoan kokaturik dagoena. Europan jarraian populaturik egon den asentamendu zaharrenetakoa da. Guztira 70 familia inguru bizi dira komunitate hartan.

Mestia udalerriaren barnean dago. Mestia herria ez bezala, Uxguli isolaturik egon da eta dorre svaniarrak oso ongi mantendu ditu. Horri esker 1996an UNESCOk Gizateriaren ondare izendatu zuen Svanetia Garaia.

Geografia eta klima 
Errusiarekiko mugatik oso gertu dago, Samegrelo-Zemo Svaneti probintzian. 2.100 metrotako altueran dago, Xkhara mendiaren oinean dagoen Enguri arroilan, Kaukaso mendikatean.

Urtean sei hilabetez elurrak estalita egoten da eta tarte horretan Mestiarako bidea itxita egoten da.

Bost herrik osatzen dute Uxguli komunitatea:
 Zhibiani (ჟიბიანი) - altuen dagoena, 2.100 metrotan
 Txvibiani (ჩვიბიანი)
 Txazhaxi (ჩაჟაში) - ezagunena
 Murqmeli (მურყმელი)
 Lamjurixi (ლამჯურიში)

Ondasun nabarmenak 
 Dorre svaniarrak: Harrizko dorre altuak nabarmentzen diren gotorlekua da. IX. eta XII. mendeen artean eraiki ziren dorre hauek. 3-5 solairutako altuera dute. Txazhaxi herrixkan 200 dorre inguru aurkitzen dira.
 Lamaria eliza: XII. mendekoa. Georgiako «urrezko aroko» freskoak ditu.

Iruditegia

Erreferentziak

Kanpo estekak 

Georgiako hiriak